

ประกาศโรงเรียนบ้านฝาผนัง

เรื่อง ให้ใช้หลักสูตรโรงเรียนบ้านฝาผนัง (ฉบับปรับปรุง พ.ศ. ๒๕๖๐)

ตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑

……………………………….

ตามที่โรงเรียนบ้านฝาผนัง ได้ประกาศใช้หลักสูตรโรงเรียนบ้านฝาผนัง พุทธศักราช ๒๕๕๓ (ฉบับปรับปรุง พ.ศ. ๒๕๖๐) โดยเริ่มใช้หลักสูตรดังกล่าวกับนักเรียนทุกระดับชั้นในปีการศึกษา ๒๕๕๓ ต่อมาในปีการศึกษา ๒๕๕๘ โรงเรียนบ้านฝาผนัง ได้เพิ่มรายวิชาเพิ่มเติมเพื่อให้สอดคล้องรับกับนโยบายเร่งด่วนของรัฐมนตรีว่าการกระทรวงศึกษาธิการ เพื่อให้ผู้เรียนพัฒนาทักษะกระบวนการคิด วิเคราะห์ มีเวลาในการทำกิจกรรมเพื่อพัฒนาความรู้ ความสามารถและทักษะ การปลูกฝังคุณธรรมจริยธรรม การสร้างวินัย การมีจิตสำนึกรับผิดชอบต่อสังคม ยึดมั่น ในสถาบันชาติศาสนา พระมหากษัตริย์ และมีความภาคภูมิใจในความเป็นไทย ตลอดจนการเรียนการสอนในวิชาประวัติศาสตร์ และหน้าที่พลเมือง รวมถึงการสอนศีลธรรมแก่นักเรียน โรงเรียนบ้านฝาผนัง ได้ดำเนินการจัดทำหลักสูตรโรงเรียนบ้านฝาผนัง พุทธศักราช ๒๕๕๕ (ฉบับปรับปรุง พุทธศักราช ๒๕๕๘) สอดคล้องตามประกาศกระทรวงศึกษาธิการ เรื่อง การบริหารจัดการเวลาเรียน และปรับมาตรฐานและตัวชี้วัด สอดคล้องกับ คำสั่งสพฐ. ที่ ๑๒๓๙/๖๐ และประกาศ สพฐ.ลงวันที่ ๘ มกราคม ๒๕๖๑ เป็นที่เรียบร้อยแล้ว

ทั้งนี้หลักสูตรโรงเรียนบ้านฝาผนัง ได้รับความเห็นชอบจากคณะกรรมการสถานศึกษาขั้นพื้นฐาน เมื่อวันที่ ๒๐ เมษายน ๒๕๖๑ จึงประกาศให้ใช้หลักสูตรโรงเรียนตั้งแต่บัดนี้เป็นต้นไป

ประกาศ ณ วันที่ ๒๐ เดือนเมษายน พ.ศ. ๒๕๖๑

ลงชื่อ ลงชื่อ

(นายพนมศิลป์ ถินนอก) (นายปรินทร์ ศรีษะเนตร)

ประธานคณะกรรมการสถานศึกษาขั้นพื้นฐาน ผู้อำนวยการโรงเรียนบ้านฝาผนัง

โรงเรียนบ้านฝาผนัง